Pogodbeni stranki:

Mestna občina Novo mesto, Seidlova cesta 1, 8000 Novo mesto,

ki jo zastopa: župan mag. Gregor MACEDONI

matična številka: 5883288000,

ID za DDV: SI48768111,

transakcijski račun: SI56 0128 5010 0015 234,

(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv in naslov ponudnika)

ki jo zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(funkcija, ime in priimek zakonitega zastopnika)

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: SI\_\_\_\_\_\_\_\_\_\_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

sklepata naslednjo

**POGODBO, št.\_\_\_\_\_\_\_\_\_\_\_\_\_\_\_\_\_\_**

**za izvedbo naročila storitev:**

**»Izvedba strokovnih nalog razvoja krožnega javnega naročanja v projektu NovIKroG«**

|  |  |
| --- | --- |
| **1.** | **UVODNA DOLOČBA** |

Podlaga za sklenitev pogodbe je odločitev naročnika o izbiri izvajalca za izvedbo predmeta javnega naročila »**Izvedba strokovnih nalog razvoja krožnega javnega naročanja v projektu NovIKroG**« z dne \_\_\_\_\_\_\_\_\_\_\_\_\_\_, in sicer na podlagi predhodnega zbiranja ponudb, v katerem je bil kot najugodnejši izbran zgoraj navedeni izvajalec.

Da se predmetno javno naročilo financira iz proračuna Mestne občine Novo mesto za leto 2022 in 2023 in sicer iz proračunske postavke \_\_\_\_\_\_\_\_\_\_\_\_\_.

Sestavni del pogodbe so:

* Povabilo k oddaji ponudbe za izvedbo strokovnih nalog razvoja krožnega javnega naročanja v projektu NovIKroG številka: \_\_\_\_\_\_\_\_\_ z dne \_\_\_\_\_\_\_\_\_ (v nadaljevanju: povabilo),
* razpisna dokumentacija naročnika št. \_\_\_\_\_\_\_\_\_ z dne \_\_\_\_\_\_\_\_\_ z vsemi spremembami, dopolnitvami in pojasnili,
* ponudbena dokumentacija izvajalca št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_,
* ponudbeni predračun izvajalca št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_,
* seznam referenc izvajalca,
* izjava o gospodarskem subjektu.

V kolikor med to pogodbo in dokumenti, ki so del te pogodbe oziroma med samimi dokumenti obstaja kakšno neskladje oziroma nekonsistentnost, se uporabi rešitev, ki je ugodnejša za naročnika, ob predpostavki, da takšna rešitev v celoti izpolnjuje vse zahteve za izvedbo javnega naročila.

S to pogodbo naročnik naroča izvajalcu, izvajalec izvede strokovne naloge razvoja krožnega javnega naročanja za potrebe projekta NovIKroG.

|  |  |
| --- | --- |
| **2.** | **PREDMET POGODBE** |

S sklenitvijo te pogodbe naročnik naroča izvedbo strokovnih nalog razvoja krožnega javnega naročanja v projektu NovIKroG za obdobje trajanja projekta.

Obseg storitev in ponudbe:

* **Raziskava in analiza lokalnega trga (Mestna občina Novo mesto in sosednje občine) glede aktualnih projektov krožnega gospodarstva in priložnosti za vzpostavljanje novih krožnih snovnih zank**, kjer pričakujemo od izvajalca, da bo opravil po navodilih projektne skupine raziskavo in analizo stanja projektov krožnega gospodarstva in identificiral bistvene priložnosti za vzpostavljanje krožnih snovnih zank, ki izhajajo iz lokalnih posebnosti, stanja gospodarstva, kompetenc lokalnih skupnosti in drugih deležnikov. Pri tem pričakujemo samoiniciativnost izvajalca ter uporabo sodobnih prijemov družboslovnega raziskovanja ter sodelovanje z naročnikom oz. njegovo projektno skupino v obsegu, ki je določen z obdobjem trajanja projekta.
* **Analiza lokalnih zaključenih snovnih tokov**, kjer pričakujemo od izvajalca, da projektni skupini nudi strokovno podporo v navedenem obsegu v obdobju trajanja projekta, glede na projektno dinamiko ter glede na izkušnje in poznavanje specifike zaključenih snovnih tokov, tehnologije in drugih dejavnikov.
* **Merjenje učinkov lokalnih zaključenih snovnih tokov**, kjer od ponudnika pričakujemo, da bo apliciral priznano ali primerno metodologijo za merjenje učinka aktivnosti, ki se nanašajo na lokalne zaključene snovne tokove ter projektni skupini pomagala pri aktivnem merjenju posameznih sklopov projekta, kjer bi bilo to potrebno.
* **Priprava strokovnih vsebin na temo krožnega gospodarstva ter zelenega in krožnega javnega naročanja ter njihova predstavitev na dogodkih, ki se izvajajo v okviru projekta NOVIKROG**, kjer pričakujemo od izvajalca, da bo pripravil 5 strokovnih vsebin, člankov ali podobnih vsebin, ki jih je mogoče javno objaviti na spletni strani ali v drugih medijih projekta (izročki, publikacije), in se nanašajo na izvajanje ali ugotovitve projekta.
* **Študije dobrih praks krožnega javnega naročanja ter zasnova demonstracijskih primerov**, kjer od ponudnika pričakujemo, da bo pripravil eno študijo dobre prakse (case study), ki izhaja v projektu v obsegu 3 – 5 strani, primerno za objavo v strokovni literaturi ali drugi publikaciji projekta.
* **Priprava vsebinskega načrta inovativnega centra za zeleno in krožno javno naročanje**, kjer od ponudnika pričakujemo, da bo na osnovi ugotovitev drugih sklopov projekta NovIKroG oblikoval vsebinski načrt delovanja in usmeritev inovativnega centra za zeleno in krožno javno naročanje.

Vse dodatne informacije o obsegu, usmeritvah in vsebini projekta NovIKroG lahko ponudniki pridobijo na spletni strani novikrog.si.

Spremembe in odstopanja od načina izvedbe storitev so dopustne le s pisnim pristankom naročnika.

|  |  |
| --- | --- |
| **3.** | **OSNOVNE OBVEZNOSTI POGODBENIH STRANK** |

|  |  |
| --- | --- |
| **3.1** | **Obveznosti naročnika:** |

Naročnik se zavezuje, da bo:

* posredoval izvajalcu vse informacije, ki so potrebne za izvedbo storitev po tej pogodbi,
* plačeval izvedene storitve v dogovorjenih rokih.

|  |  |
| --- | --- |
| **3.2** | **Obveznosti izvajalca:**  |

Izvajalec se zavezuje za naročnika dela po tej pogodbi izvršiti s skrbnostjo dobrega strokovnjaka in skladno s predpisi in veljavnimi standardi, ob upoštevanju vseh zahtev naročnika.

Izvajalec se zaveže, da bo v času trajanja pogodbe izvajal vse storitve, kot so napisane v predmetu pogodbe.

|  |  |
| --- | --- |
| **4.** | **ROKI IZVEDBE DEL** |

Izvajalec se obvezuje, da bo dela po tej pogodbi izvajal v obsegu, ki je določen v razpisni dokumentaciji naročnika ter skladno s svojo ponudbo z dne \_\_\_\_\_\_\_\_\_\_\_\_\_\_\_, na podlagi katere je bil izbran.

Izvajalec bo izvedel vsa dela v skladu s to pogodbo v naslednjih rokih:

Začetek izvajanja storitev - \_\_\_\_\_\_\_\_\_\_\_\_\_\_\_\_\_,

Zaključek izvajanja storitev - \_\_\_\_\_\_\_\_\_\_\_\_\_\_\_\_.

|  |  |
| --- | --- |
| **5.** | **IZVEDBA DEL** |

Izvajalec bo dela, navedena v pogodbi, opravil sam, brez podizvajalcev.

Izvajalec je dolžan vsa dela izvršiti s svojimi delavci in s svojim materialom.

|  |  |
| --- | --- |
| **6.** | **RAZVEZNI POGOJ** |

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

* plačilom za delo,
* delovnim časom,
* počitki,

opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru predčasnega prenehanja pogodbe zaradi navedenih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od računov, plačilo za storjeno škodo zaradi neizpolnjevanja pogodbenih obveznosti , ne prejema ali zmanjšanja prejema sofinancerskih sredstev in unovčiti dana finančna zavarovanja. V primeru, da škode ob prekinitvi pogodbe ni možno ugotoviti, se ta obračuna v višini 10 % od pogodbene vrednosti z DDV.

Izvajalec ob dolžni skrbnosti in prizadevnosti ter v skladu z določbami pogodbe in veljavnih predpisov izvrši vsa dela v obsegu, kot je določen v pogodbi in tehnični dokumentaciji naročnika, jih dokonča in odpravi morebitne pomanjkljivosti in napake. Izvajalec zagotovi celotno vodenje, osebje, materiale, opremo in vse drugo, kar je začasno ali trajno potrebno pri izvajanju, dokončanju in odpravljanju morebitnih pomanjkljivosti in napak, če je tako navedeno v pogodbi ali je to iz nje mogoče upravičeno sklepati.

Izvajalec prevzame celotno odgovornost za izvedbo predmeta te pogodbe.

|  |  |
| --- | --- |
| **7.** | **POGODBENA VREDNOST** |

Urna postavka znaša \_\_\_\_\_\_\_\_EUR brez DDV, oziroma \_\_\_\_\_\_\_\_EUR z DDV.

Skupna vrednost pogodbe znaša: \_\_\_\_\_\_\_\_\_\_\_\_\_\_ EUR brez DDV

22 % DDV \_\_\_\_\_\_\_\_\_\_\_\_\_\_ EUR

Skupna pogodbena vrednost: \_\_\_\_\_\_\_\_\_\_\_\_\_\_ EUR z DDV

Davek na dodano vrednost se zaračuna vsakič ob izstavitvi računa po veljavni stopnji v skladu zakonom, ki ureja davek na dodano vrednost.

Plačila bremenijo proračun Mestne občine Novo mesto v letu \_\_\_\_\_\_\_, proračunsko postavko \_\_\_\_\_\_\_\_\_\_\_.

Pogodba ostane v veljavi pod pogojem, da ima naročnik v svojem proračunu zagotovljena proračunska sredstva za namen izpolnitve obveznosti plačila po tej pogodbi. Pogodbeni stranki soglašata, da pogodba preneha veljati na podlagi enostranske naročnikove pisne odpovedi z odpovednim rokom 30 (trideset) dni, v kolikor naročnik po bodočem veljavnem proračunu ne bi imel zagotovljenih proračunskih sredstev za namen plačila obveznosti, ki temeljijo v tej pogodbi.

Pogodbeni stranki soglašata, da pogodba lahko preneha veljati na podlagi enostranske naročnikove pisne odpovedi z odpovednim rokom 30 (trideset) dni, če naročnik predmeta te pogodbe ne potrebuje več.

V primeru odpovedi pogodbe iz omenjenih razlogov, je izvajalec upravičen do plačila za že izvedene storitve, hkrati pa se izvajalec do naročnika odpoveduje vsem zahtevkom iz naslova morebitne škode zaradi naročnikove predčasne odpovedi pogodbe.

|  |  |
| --- | --- |
| **8.** | **PLAČILNI POGOJI IN NAČIN PLAČILA** |

Izvajalec bo naročniku za izvedene storitve izstavljal mesečne e-račune in sicer do 5. dne v mesecu za vse storitve, opravljene v preteklem mesecu. Priloga e-računu mora biti poročilo o opravljenih storitev in specifikacija ur opravljenih storitev.

Rok plačila je 30. dan od prejema pravilno izstavljenega e-računa, enako tudi v primeru potrebe po predložitvi dobropisa, pri čemer je predložitev dobropisa za sporni del računa pogoj za izvedbo plačila nespornega dela računa.

V primeru reklamacije izvedbe storitev se plačilo dela ali celotnega računa zadrži do odprave vzrokov reklamacije. Naročnik mora pisno obvestiti izvajalca o višini in razlogih za zadržanje sredstev, ki so zapadla v izplačilo. Zadržana sredstva se ne obrestujejo in zapadejo v izplačilo, ko so zapisniško ugotovljeni pogoji oziroma odpravljeni razlogi za njihovo zadržanje.

|  |  |
| --- | --- |
| **9.** | **FINANČNO ZAVAROVANJE ZA DOBRO IN PRAVOČASNO IZVEDBO POGODBENIH OBVEZNOSTI** |

Izvajalec se zavezuje izročiti naročniku ob podpisu pogodbe, za zavarovanje za dobro in pravočasno izvedbo obveznosti iz pogodbe izročiti 1 (eno) nepreklicno, brezpogojno in na prvi poziv plačljivo bianco podpisano in žigosano menico z menično izjavo v višini 10% pogodbene vrednosti z DDV, s pooblastilom za izpolnitev, z oznako »Brez protesta« in veljavno do datuma izvedbe vseh pogodbenih del, vključno z odpravo vseh morebitnih pomanjkljivosti. Naročnik lahko menico za dobro izvedbo obveznosti iz pogodbe, pod pogoji iz te pogodbe, uveljavi brez predhodnega opomina, mora pa dobavitelja o tem obvestiti pisno, najkasneje 3 (tri) dni po dnevu, ko je menico predložil v izplačilo.

Naročnik lahko unovči predloženo finančno zavarovanje za dobro in pravočasno izvedbo pogodbenih obveznosti tudi pod naslednjimi pogoji:

* če se bo izkazalo, da izvajalec del ne opravlja v skladu s pogodbo;
* če izvajalec ne bo izpolnil pogodbenih obveznosti skladno s to pogodbo;
* če izvajalec po svoji krivdi odstopi od pogodbe;
* če izvajalec ne odpravi nepravilnosti oz. pomanjkljivosti v roku, ki ga določi naročnik;
* če se bo izkazalo, da izvajalec dela opravlja s podizvajalcem, za katerega ni pridobil soglasja s strani naročnika;
* če bo naročniku zaradi zamude povzročil škodo;
* če bo naročnik pogodbo razdrl zaradi kršitev na strani izvajalca;
* če bo naročnik razdrl pogodbo zaradi zamud ali
* če bo dosežena najvišja pogodbena kazen, predvidena s to pogodbo,
* če bo izvajalec naročniku podal zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati.

Naročnik zahteva plačilo iz naslova finančnega zavarovanja za vse zneske, za katere je garant odgovoren na podlagi finančnega zavarovanja zaradi izvajalčevega neizpolnjevanja obveznosti po tej pogodbi, skladno s pogoji finančnega zavarovanja in do njegove višine. Garant na zahtevo naročnika nemudoma izplača te zneske in ne sme ugovarjati iz nobenega razloga.

|  |  |
| --- | --- |
| **10.** | **POGODBENA KAZEN IN ŠKODA** |

Če se izvajalec po svoji krivdi pri izvedbi del ne drži dogovorjenih rokov in zamuja z deli, sme naročnik za zamudo zahtevati plačilo pogodbene kazni v višini 5‰ (pet promil) od vrednosti pogodbenih del. Višina zamudne kazni je omejena na 10% (deset odstotkov) skupne pogodbene vrednosti naročila z davkom na dodano vrednost.

V primeru zamude izvajalec nosi tudi vse stroške povezane z zamudo, ki bi nastali zaradi prepozne izvedbe del po tej pogodbi, vključno z vrednostjo morebitnega ne prejema ali zmanjšanega prejema sofinancerskih sredstev za projekt, na katerega se nanaša ta pogodba.

|  |  |
| --- | --- |
| **11.** | **ODSTOP OD POGODBE** |

Pogodbeni stranki sta sporazumni, da lahko naročnik kadarkoli odstopi od pogodbe iz naslednjih razlogov:

* iz razlogov, navedenih v točki 7. te pogodbe,
* če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku,
* če izvajalec naročniku povzroči škodo, ki je ne povrne v roku 8 dni po pozivu naročnika,
* če izvajalec naročniku poda zavajajoče ali lažne informacije, podatke ali dokumente, zaradi česar mora naročnik naročilo razveljaviti ali modificirati,
* če izvajalec v roku, ki ga določi naročnik, ne odpravi morebitnih pomanjkljivosti,
* če naročnik predmeta pogodbe zaradi spremenjene zakonodaje ali drugih razlogov ne potrebuje več.

V navedenih primerih se izvajalec do naročnika odpoveduje vsem zahtevkom iz naslova morebitne škode.

Izvajalec sme odstopiti od pogodbe:

* če naročnik ne izpolnjuje svojih pogodbenih obveznosti,
* če mu naročnik, tudi po naknadno postavljenem roku, ki ne more biti krajši od 8 (osem) delovnih dni, ne posreduje navodil v zvezi z njegovimi vprašanji, ki so bistvena za izvedbo del.

Odstop od pogodbe mora biti v vsakem primeru pisen, z navedbo razlogov, zaradi katerih se odstopa od pogodbe. Odstop od pogodbe začne učinkovati po preteku 30 dni od dneva prejema pisnega obvestila o odstopu od pogodbe.

Po prenehanju veljavnosti te pogodbe pripadajo izvajalcu izključno tista plačila po tej pogodbi, za plačilo katerih so bili na dan prenehanja veljavnosti te pogodbe izpolnjeni vsi pogoji v skladu s to pogodbo.

|  |  |
| --- | --- |
| **12.** | **POOBLAŠČENE OSEBE** |

Pooblaščena oseba s strani naročnika in skrbnik pogodbe je:\_\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_.

Pooblaščena in odgovorna oseba za izvrševanje te pogodbe s strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
| **13.** | **PROTIKORUPCIJSKA KLAVZULA** |

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

|  |  |
| --- | --- |
| **14.** | **VELJAVNOST POGODBE** |

Ta pogodba je sklenjena z razveznim pogojem zagotovitve proračunskih sredstev na strani naročnika in velja največ za obdobje trajanja projekta.

Pogodba je sklenjena z dnem podpisa pogodbe s strani obeh pogodbenih strank.

|  |  |
| --- | --- |
| **15.** | **REŠEVANJE SPOROV** |

Pogodbeni stranki bosta morebitne spore, nastale pri izvrševanju te pogodbe, reševali sporazumno, v nasprotnem primeru bo o sporu odločalo stvarno pristojno sodišče v Novem mestu.

|  |  |
| --- | --- |
| **16.** | **DRUGE DOLOČBE** |

V kolikor bi v času veljavnosti te pogodbe prišlo do spremembe statusa izvajalca, naročnik samostojno odloči o prenosu obveznosti iz te pogodbe na tretjo osebo v skladu s predpisi, ki urejajo prenesene pogodbe.

Vsaka pogodbena stranka lahko kadarkoli predlaga spremembe ali dopolnitve pogodbe, ki se dogovorijo in uredijo pisno v obliki aneksov k tej pogodbi.

Pogodba je sestavljena v 6 (šestih) enakih izvodih, od katerih ima vsak značaj izvirnika in od katerih prejme naročnik 4 (štiri) izvode, 2 (dva) izvoda pa prejme izvajalec.

|  |  |
| --- | --- |
| Številka: | Številka: |
| Datum: | Datum: |
|  |  |
|  |  |
| Izvajalec: | Naročnik: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Mestna občina Novo mesto |
|  | mag. Gregor Macedoni, župan |

Izvajalec:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_